《壁上琴是室人汤采梧故物感赋》
清代·许乃普

七弦涩似九回肠，线迹尘封古锦囊。魂魄有知应恋此，性情相得未能忘。

阳关雁落边云白，楚水龙吟晓月黄。一片商声最萧瑟，当时倾听已神伤。

作者简介：（?—1866）浙江钱塘人，字季鸿，一字经崖，号滇生。嘉庆二十五年一甲二名进士，授编修。咸丰间官至吏部尚书。以病乞归。卒谥文恪。有《堪喜斋集》。